Elisabeth Ivarsflaten

**Elisabeth Ivarsflaten** (født 1976) er en norsk statsviter. Hun er professor ved Institutt for politikk og forvaltning, Universitetet i Bergen og faglig leder for Digital samfunnsvitenskapelig kjernefasilitet (DIGSSCORE).

Ivarsflaten tok først en bachelorgrad ved Columbia University i USA, der hun studerte med stipend fra Johan Jørgen Holst Minnefond. Dernest avla hun i 2002 mastergraden i statsvitenskap ved Nuffield College, Oxford University, Storbritannia. I 2005 avla hun doktorgraden samme sted med avhandlingen *Immigration policy and party organization: Explaining the rise of the populist right in Western Europe*. Fra 2005 til 2007 arbeidet Ivarsflaten som postdoktor ved Nuffield College, Oxford University, før hun i 2007 ble ansatt ved Universitetet i Bergen.

Ivarsflaten opprettet i 2013 «Norsk Medborgerpanel», en plattform på Internett for spørreundersøkelser til bruk i samfunnsfaglig forskning.. I 2015 etablerte hun forskningsinfrastrukturen «Digital samfunnsvitenskapelig kjernefasilitet (DIGSSCORE)» ved Universitetet i Bergen.. DIGSSCORE drifter Norsk medborgerpanel og andre subpopulasjonspaneler.

Ivarsflaten er spesialist på komparativ politikk. I sin forskning har Ivarsflaten særlig konsentrert seg om høyreradikale partier i Europa. De siste årene har hun særlig forsket på inkludering, og i 2020 fikk hun innvilget støtte fra fra ERC Consolidator Grant til prosjektet *Openings to the Inclusion of Muslic Minorities in Today's Democracies (INCLUDE)*, som skal gjennomføres i perioden 2021–2026.  Hun har skrevet boken *The Struggle for Inclusion: Muslim Minorities and the Democratic Ethos*, som ble utgitt av forlaget Chicago University Press i 2022, samforfattet med Paul M. Sniderman, Stanford University).

## Bibliografi (utvalg)
* Ivarsflaten, Elisabeth (2005): «Threatened by diversity: Why restrictive asylum and immigration policies appeal to western Europeans». *Journal of Elections, Public Opinion and Parties* 15(1):21-45
* Ivarsflaten, Elisabeth (2005): «The vulnerable populist right parties: No economic realignment fuelling their electoral success». *European Journal of Political Research* 44(3):465-492. 
* Ivarsflaten, Elisabeth (2006): *Immigration Policies and Party Organization: Explaining the Rise of the Populist Right in Western Europe*. D. Phil. Dissertation, Nuffield College, the University of Oxford.
* Ivarsflaten, Elisabeth (2007): «Party pasts, immigration policies and voter mobilization in the 2002 Swedish election campaign”. I *Globalization and Democratization: Challenges for political parties*, Siri Gloppen og Lise Rakner (Red.). Bergen: Fagbokforlaget, pp.&nbsp;175–192.
* Ivarsflaten, Elisabeth (2008): «Populists in Power: Attitudes towards immigrants after the Austrian Freedom Party entered government”. I *New Parties in Government*, London: Routledge, pp.&nbsp;175–192.
* Ivarsflaten, Elisabeth (2008):«“What unites right-wing populists in Western Europe? Re-examining grievance mobilization models in seven successful cases». *Comparative Political Studies* 41(1):3-23
* Ivarsflaten, Elisabeth, Scott Blinder, og Robert Ford (2013): «The better angels of our nature: How the antiprejudice norm affects policy and party preferences in Great Britain and Germany». *American Journal of Political Science* 57(4):841-857
* Fimreite, Anne Lise og Elisabeth Ivarsflaten (2020): «"Den store demokratidebatten” – da og nå». *Tidsskrift for samfunnsforskning 01(61):30-37*
* Nordø, Åsta Dyrnes, og Elisabeth Ivarsflaten (2021): “The scope of exclusionary public response to the European refugee crisis“. *European Journal of Political Research*, *61*(2), 420–439
* Bye, Hege Høivik, Susanne Bygnes og Elisabeth Ivarsflaten (2021): “The Local-National Gap in Intergroup Attitudes and Far-Right Underperformance in Local Elections”. *Frontiers in Political Science*, *3*
* Ivarsflaten, Elisabeth og Paul M. Sniderman  (2022): «The Struggle for Inclusion: Muslim Minorities and the Democrathic Ethos», *Chicago University Press*

## Referanser


## Eksterne lenker
* Komplett liste over Elisabeth Ivarsflatens vitenskapelige publikasjoner, Universitetet i Bergen.  Besøkt 14. oktober 2022.
* Side hos UiB
*